**Bupengatu di Bulan Bagha**

(Karya: Yunita Fitri Yanti, M.Pd)

Buhaguk di bulan bagha

Sai siaghni mak sampai

Di halang gedung-gedung punyimbang

Nyani nyak kekeloman

Kelom di pengliak, ngesai di angonan

Nyak kehionan

Buselinggom di ketighaman

Kughikin ghadu sewindu nyak dija

Kheji beghakni dunia, pagun ghasa mepelik

Lagi wat sai kughang

kidang mak dapok kubeli

Mak dapok kukilu, ghik mak dapok ku sanik-sanik

Sumangdo

Buhaguk bagha sai wat di awang-awang

Dihantagha siaghmu jak keliang

Nyak bupengatu

Temondo nyak pernah bukilu jama niku

Sai ngebatok nyak hanyuk di tanoh seberang

kidang apikah mak dapok nyak muloh bukilu?

Demi cahyamu sai ngesai di ghah ghik tullan

nyak teghok muloh goh sai ghadu

Buhaguk bagha sai wat di unggak

Liwat bayangmu di wai teniyak

Tengiskon pai nyak

Dapok kudo gham muloh butanggah pudak?

Disaksikon teluk semaka ghik gunung Tanggamus

Diighingi kelap-kelip ni lentigha kapal

Sai nyimbin di pantai terbaya

Buhaguk bagha sai jaoh dudi

Sai angkah kudakop liwat hanipi

Lagi dapok kudo ti ulang?

Nyak tigham mupuh kakunang

Ti tinjuk ghik ti lekasko luot

Api lagi ki musim labung

Nyak demon memainkon hampulap

Buhaguk bagha sai induh dipa?

Dapok kudo ku tukogh

Pesirah ghik pekayaku

Jama waktu sai ghadu likut

Jama jengan sai mak dapok ku unut

Kighani dapok? mit akuk!

**BIOGRAFI**

Namanya adalah Yunita Fitri Yanti, sering di panggil Pipit, Ia lahir di Bandar Lampung pada tanggal 14 Maret 1994. Pernah bersekolah di SMA 13 Bandar lampung dan melanjutkan studi di Universitas Lampung pada jurusan bahasa Indonesia dan Daerah. Kemudia Ia melanjutkan pendidikannya di Pasca Sarjana Unila pada prodi Magister Pendidikan Bahasa dan Sastra Daerah. Sekarang Ia mengabdikan diri sebagai dosen tenaga ahli di Unila pada prodi Pendidikan Bahasa Lampung. Sebelumnya Ia juga mengajar di SMAN 4 Bandar Lampung. Ia sekarang beralamat di Jalan Pulau Sari XIII NO.124 Perumnas Way Kandis Tanjung Senang, Bandar Lampung, dengan E-Mail [yunitafitryanti@gmail.com](mailto:yunitafitryanti@gmail.com) dan nomor Hp 081278233033/0895322345395.